

**CRNOGORSKA AKADEMIJA**

**NAUKA I UMJETNOSTI**

Skupština Crnogorske akademije nauka i umjetnosti, na osnovu člana 13 i 24 Zakona o Crnogorskoj akademiji nauka i umjetnosti (Sl.list CG br.14/12), člana 14, 15 i 30 Statuta CANU i člana 1 Pravilnika o postupku kandidovanja i izbora vanrednih, redovnih i inostranih članova CANU, na sjednici održanoj 17. decembra 2021. godine, donijela je

O D L U K U

o raspisivanju izbora za vanredne, redovne i inostrane članove Crnogorske akademije nauka i umjetnosti

I

Raspisuju se izbori za 9 (devet) vanrednih članova Crnogorske akademije nauka i umjetnosti: Odjeljenje prirodnih nauka 3 (tri), Odjeljenje društvenih nauka 2 (dva), Odjeljenje humanističkih nauka 2 (dva), Odjeljenje umjetnosti 2 (dva).

II

Pravo predlaganja kandidata za članove CANU imaju:

1. odjeljenja CANU;
2. najmanje tri redovna člana CANU;
3. ustanove visokog obrazovanja;
4. naučne ustanove;
5. umjetničke akademije;
6. udruženja i društva u oblasti nauke i umjetnosti

III

Punovažni su predlozi utvrđeni na sjednici naučnog odnosno nastavno-naučnog vijeća, ili odgovarajućeg organa predlagača na osnovu dva referata o naučnom odnosno umjetničkom stvaralaštvu kandidata, napisana od naučnika u rangu redovnog profesora univerziteta ili istaknutog umjetnika.

IV

Pisani predlog za izbor članova CANU mora biti obrazložen i sa priloženim bio-bibliografskim podacima, objavljenim radovima i dvama referatima na osnovu kojih je predlog utvrđen.

V

Predlagač koji predlaže više kandidata za isto odjeljenje CANU dužan je dostaviti prioritetnu listu svojih kandidata.

VI

Predlozi se dostavljaju Predsjedništvu CANU do 31. marta 2022. godine, uz priloženu pismenu saglasnost predloženog kandidata, u 39 primjeraka.

VII

Odjeljenja Crnogorske akademije nauka i umjetnosti na posebnoj sjednici mogu predložiti svoje moguće kandidate za redovne, vanredne i inostrane članove, na osnovu dva pisana obrazložena predloga, najkasnije dva mjeseca po objavljivanju Odluke o raspisivanju izbora za vanredne, redovne i inostrane članove CANU.

VIII

Predlog za izbor člana Crnogorske akademije nauka i umjetnosti dostavlja se na adresu: Predsjedništvo Crnogorske akademije nauka i umjetnosti, 81000 Podgorica, Ul. V proleterska 4/1 (zgrada Muzičkog centra Crne Gore).